**MÉLTATÁS**

**Kovács Milán Botond**

Kovács Milán Botond 9. évfolyamtól iskolánk tanulója.

Kezdettől fogva maximális odaszánással igyekezett, hogy az iskola kulturális és szakmai életében tevékenyen részt vegyen, sőt, iskolánk jó hírét öregbítse.

A szervezett programokon háttérmunkák, feladatok vállalásával igyekezett segíteni a rendezvények sikeres lebonyolításában, olyan feladatokat is elvállalt, amelyeket más senki.

Kiemelkedő eredményeket a szépírásban ért el. Kezdettől fogva rendszeres résztvevője a Magyar Széppróza Napja alkalmából meghirdetett iskolai prózaíró versenynek, amelynek az előző tanévben győztese is lett, több ízben küldött pályamunkát különféle civil szervezetek által kiírt írói versenyekre, amelyeken szintén eredményesen szerepelt.

Kapcsolódva az öko-iskolai program szellemiségéhez, kiemelkedően értékes pályamunkát küldött a Kárpát-medencei Művészeti Népfőiskola és a Debreceni Nagyerdőért Természetvédelmi és Kulturális Egyesület szépírói pályázataira.

Legyőzve korlátait, szerepet vállalt egyik karácsonyi színdarabunkban is, kiválóan alakította Dickens Karácsonyi ének című művének egyik karakterét.

Mindemellett részt vesz a Honvéd Kadét programban, ahol szintén kiválóan teljesít. Lelkes résztvevője a Magyar Katonai Logisztikai Egyesület kadét-programos diákoknak szervezett programjain, az egyik ilyen alkalomról szóló beszámolójával megnyerte az egyesület fődíját.

Részt vett a Honvédelmi Minisztérium által kiírt sakkversenyen is, ahol szintén eredményesen szerepelt.

Tanulmányi munkája kiegyensúlyozott, szép teljesítményt mutat, rendszeresen kapja a különféle fokozatú dicséreteket, szolgálatkész, magatartása példás.

Mindezek alapján jó lelkiismerettel terjesztjük fel a Tanulói Közművelődési Díjra.